ANTIDOPINGOVÁ AGENTÚRA 
    SLOVENSKEJ REPUBLIKY	

SPRÁVA ZO ZAHRANIČNEJ PRACOVNEJ CESTY

1.	ÚČASTNÍK ZPC

Meno: 				Miroslav 
Priezvisko:			MOTYČÍK			Titul: PhDr.
Funkcia:			riaditeľ
Znalosť jazykov:		anglicky, nemecky, rusky
Názov organizácie:		Antidopingová agentúra SR
Adresa:			Hanulova 5/B, 841 01 Bratislava 

2.	ZAHRANIČNÁ PRACOVNÁ CESTA

Štát:				Francúzsko
Mesto:				Strasbourg
Termín:			13. september 2011

Prijímajúca organizácia:  	SPORT CONVENTIONS DIVISION
				Directorate of Youth an Sport
				Council of Europe
Adresa:			Palais de l´Europe
				1 quai Jacoutot
				67075 STRASBOURG Cedex
				Francúzsko

Účel cesty:			DOHOVOR PROTI DOPINGU RADY EURÓPY 
				20. ZASADNUTIE AD HOC EURÓPSKEHO VÝBORU 
				PRE SVETOVÚ ANTIDOPINGOVÚ AGENTÚRU 

Spôsob financovania: 		ZPC bola plne financovaná z rozpočtu Antidopingovej 					agentúry SR

3.	RÁMCOVÝ PROGRAM POBYTU

Dátum/ čas:			13. september 2011 /09.30 - 18.00 hod.
				20. ZASADNUTIE AD HOC EURÓPSKEHO VÝBORU
					PRE SVETOVÚ ANTIDOPINGOVÚ AGENTÚRU 

Navštívené organizácie:	Council of Europe

Kontaktované osoby:		- administrátori Rady Európy /3/
				- zástupcovia Svetovej antidopingovej agentúry /2/
				- administrátor Európskej komisie /1/ 
				- predstaviteľ Svätej stolice /1/
								- členovia pléna Ad hoc európskeho výboru pre Svetovú 
				  antidopingovú agentúru /27/

Kontaktné adresy:		zmluvné strany Dohovoru proti dopingu Rady Európy

4.	PRIEBEH ROKOVANÍ

	Zahraničná  pracovná cesta  sa  uskutočnila na báze Dohovoru proti dopingu Rady Európy, na ktorom participuje Slovenská republika ako zmluvná strana. 
Pracovný program rokovaní bol traktovaný v nasledovných kľúčových tématických celkoch:

Informačný súhrn:

AD- 1/OTVORENIE ZASADNUTIA	
	Otvorenie 20. zasadnutia CAHAMA uskutočnil a rokovanie viedol predsedajúci p. De Klerk, prezident CAHAMA.

AD - 2/SCHVÁLENIE PROGRAMU  
	Program zasadnutia bol na základe vopredného oznámenia a bez ďalších doplnení alebo pozmenení jednomyseľne schválený.

AD – 3/SCHVÁLENIE ZÁZNAMU 19. ZASADNUTIA CAHAMA
	Záznam z rokovaní 19.  zasadnutia CAHAMA (Strasbourg, 11. máj 2011) bol prezentovaný a aktualizovaný na rokovaní a následne jednomyseľne schválený ako platforma pre spoluprácu s WADA. 

AD – 4/ODPOČET SEKRETARIÁTU 
	Vedúci  Divízie dohovorov v športe RE p. Masson predniesol odpočet aktivít TDO za obdobie od ostatného zasadnutia CAHAMA (Strasbourg, 11. máj 2011). Sekretariát riešil predovšetkým otázky postupu aktivít pre novelizáciu Kódexu WADA ( verzie 2009), jeho medzinárodných noriem, najmä však zoznam zakázaných látok pre rok 2012, zjednodušenie systému terapeutických výnimiek, výrazný progres v systéme ochrany osobných údajov. Vybrané témy boli komentované a aktualizované v programe rokovania.

AD – 5/SPRÁVA EURÓPSKYCH ZÁSTUPCOV Z ROKOVANÍ ORGÁNOV WADA
	Informáciu o zasadnutí Výkonného výboru  WADA uskutočneného dňa 14.  mája 2011  predniesol p. Odriozola (Španielsko). Na zasadnutí výboru sa riešila predovšetkým problematika stabilizácie rozpočtu WADA na roky 2012 až 2014 ( nárast 0 až 2 %), započatie novelizácie Kódexu, metodika pre monitoring športovcov v systéme ADAMS a metodika pripravovaných výskumných projektov WADA. Následné zasadnutie Výkonného výboru WADA sa bude konať dňa 18. septembra 2011 a bude sa zaoberať predovšetkým vnútornou správou a operatívou WADA, akceptáciou zastúpení,  ako aj prípravou svetovej konferencie. 
Informáciu o zasadnutí Nadačného predsedníctva WADA uskutočneného dňa       15. mája 2011 predniesol p. Odriozola (Španielsko). Na zasadnutí bola riešená predovšetkým problematika výchovy a vzdelávania rozličných vekových skupín športovcov, rozpočet na roky 2012 až 2013, súlad znenia Kódexu v expresii národných legislatív, metodika pre rozšírenie systému ADAMS a menežment schválených výskumných projektov WADA pre rok 2011. Následné zasadnutie Nadačného predsedníctva WADA sa bude konať dňa 12. novembra 2011 a bude sa zaoberať predovšetkým  akceptáciou zastúpení v štruktúrach organizácie,  prípravou svetovej konferencie, bude riešiť správne náležitosti organizácie, vrátane rozpočtu na rok 2012,      pri akceptácii nárastu financií o 0,2 až 0,4), posudzovať priebežnú informáciu o súlade Kódexu a vybraných parametrov aktuálne prezentovaných foriem národnej antidopingovej regulácie.

AD – 6/CAHAMA EXPERTNÁ PRACOVNÁ SKUPINA PRE ANTIDOPING A 	OCHRANU OSOBNÝCH ÚDAJOV 
	CAHAMA ustanovila za účelom nielen uplatnenia Kódexu a jeho medzinárodných noriem ale aj novelizácie princípov a pravidiel špecifikovaných v Kódexe a nadväznej aplikácie systému ADAMS Pracovnú komisiu pre ochranu osobných údajov. Oprávnené nakladanie so súborom osobných údajov a následné rozšírenie aplikácií ADAMS o novú skupinu citlivých údajov ( osobné biologické a lekárske údaje) je plne v regulačnej kompetencii jednotlivých krajín Európskej únie ako celku. Táto oblasť bude následne zapracovaná do pripravovanej novelizovanej formy Kódexu a jeho medzinárodných noriem, čo predpokladá úzku spoluprácu CAHAMA a WADA.

AD – 7/VÝMENA INFORMÁCIÍ SO ZÁSTUPCAMI S WADA
	Zástupcovia WADA (pp. Niggli a Andersen) prezentovali aktuálne informácie pri zabezpečovaní programu WADA. Objasnili plénum so skutočnosťou, že Nadačné predsedníctvo WADA rozhodlo o navýšení rozpočtu pre rok 2011 celkom o 2% a tento stav bol naplnený.  Zástupcovia WADA konštatovali vyrovnaný rozpočet pre rok 2012, hoci z roku 2010 agentúra prevzala deficit vo výške 2 mil. USD. Prioritou v širokej spolupráci WADA, CAHAMA a aj EK je revízia Kódexu 2009 na zmenené podmienky medzinárodných športových federácií a národných antidopingových organizácií. WADA  má záujem riešiť všetky principiálne východiská spolupráce krajín RE a WADA ( pravidlá, finančné príspevky,  rozpočtu, právne otázky, konzultácie, ADAMS, ako aj normy a harmonizáciu celej oblasti antidopingu). Osobitne bola prezentovaná problematika stanovenia rámca možného zavedenia  „biologického pasu športovca”.  

Plénum CAHAMA v rozsiahlej diskusii riešilo problematiku  Kódexu  a  jeho  medzinárodných noriem /IS/:

- IS pre laboratóriá – nastavenie preukazných metód pre činnosť laboratórií – analytika, menežment, výskum, štatistika. Analýza hormonálnych látok, problematika vyhodnocovania pomeru T/E, rozvíjanie testovania krvných vzoriek a nastavenia parametrov ďalších výskumov. Veľmi diskutovanou otázkou je problematika skladovania   a archivácie vzoriek na obdobie viac ako osem rokov.  Preukazná hodnota a analytická vypovedacia skutočnosť skladovaných vzoriek je možná výhradne pre skupinu anabolických látok. Dlhšie obdobie sa pre skladovanie akýchkoľvek vzoriek ukazuje ako neefektívne a neracionálne,

- samostatnou problematickou oblasťou je štatistika testovania, nastavenie jej parametrov a systému subjektov, ktoré napĺňajú a aktualizujú základnú bázu informácií. Nie je stanovený a ani inak upravenný rámec jednotného vykazovania v systéme jednotlivých zainteresovaných subjektov.  Mnohé testy vykazuje laboratórium, v inom členení národná antidopingová organizácia a v inom smerovaní medzinárodné športové federácie. Problematika vykazovania testov, ich negatívneho výsledku a aj ich prípadných nepriaznivých analytických výsledkov bude zaradená do systému ADAMS ( nepriaznivý analytický nález a atipický analztický nález). Nie je v tomto zmysle ešte zosúladená kompetencia organizácií odoberajúcich vzorky a oprávnených organizácií,

- IS pre testovanie – časová postupnosť analýzy A-vzorky a B-vzorky. Návrh na maximálny časový interval skompletovania B-analytiky do 7 dní po analýze A-vzorky nie je možné garantovať, pretože sa to nedá administratívne zabezpečiť. Navyše je nevyhnutné, aby táto analytika bola maximálne súladná so znením rozličných národných legislatív. Pripravované zavedenie „pasu športovca” bude navrhovanou súčasťou medzinárodnej normy pre testovanie,

- Svetový antidopingový kódex – novelizácia bude spustená následne po zasadnutí Výkonného výboru WADA (Lausanne, 17. september 2011). 

AD – 8/POZÍCIA CAHAMA PRED ZASADNUTÍM 
	VÝKONNÉHO VÝBORU WADA 
	Na rokovaní Výkonného výboru WADA (14. mája 2010 ) sa zúčastnil prezident CAHAMA p. De Clerk. Na tomto rokovaní tlmočil stanovisko krajín  CAHAMA vo veci úpravy stanov WADA s akceptáciou výraznejšieho podielu a zastúpenia európskych krajín  RE a EU v rozhodovacích štruktúrach WADA. Plénum CAHAMA zobralo na vedomie informáciu o medziročnom náraste finančného rozpočtu WADA o 0 až 2% pre rok 2012, ale trvá na ďalšom riešení možnosti akceptácie navrhovaného jeho „nulového nárastu” pre rok 2012. 
Pre spoluprácu CAHAMA s WADA ( zasadnutie Výkonného výboru WADA, Lausanne, 18. september 2011)   bude rozhodujúce riešenie nasledovných  traktovaných problémových oblastí:

- akceptácia nových signatárov najmä z oblasti medzinárodných športových federácií a vlád jednotlivých krajín,

- súladnosť národných legislatív a Kódexu v aktuálnom znení, ale aj nadväznej súladnosti športovo-technických pravidiel mnohých medzinárodných federácií,

- stanovenie exaktných analytických parametrov a parametrov krvného testovania a biologického pasu športovca do relevantných medzinárodných noriem ( laboratóriá a testovanie),

- zoznam zakázaných látok a metód pre rok 2012 ako východiskovej medzinárodnej   normy  výhradne  na  expertnej  a  vedeckej  báze, s dlhodobou znalosťou vplyvu zakázaných  látok  smerujúcich  k  trvalému  poškodeniu  zdravia  športovcov ( najmä tzv.: „civilizačné” terapie,  glukokortikosteroidy, rozsah látok špecifikovaných pre súťažné a mimosúťažné testovanie, podávanie infúzií, maskovacie látky,  beta-blokátory, alkohol ), nastavenie termínov časovej postupnosti a kompetencií pre aktualizáciu zoznamu, vrátane nástupu termínu platnosti,  

- výskumné projekty vyhlasované WADA neboli v korektúre CAHAMA, tieto projekty budú v budúcnosti prejavom výraznejšie presadzované v záujme európskych zmluvných strán v predmete výskumných projektov v oblasti sociálnych vied v grantovom programe WADA, 

- úprava  medzinárodnej normy pre laboratória pri plnom rešpektovaní relevantných kompetencií ich  nezávislosti  a samostatnosti,

- implementácia preukazných noriem pre laboratória pre používanie unifikovaných metód, noriem špecificky odbornej štandartizácie a akreditácie výskumných pracovísk pri plnom rešpektovaní všeobecných kvalitatívnych parametrov medzinárodnej štandartizácie,

- neakceptovanie návrhu rozpočet pri nárast o 2 %, alebo kalkulácii 1,5 mil. USD v podobe predpokladaného deficitu, čo nemožno klasifikovať ako vyvážený rozpočet, rovnako bude tlmočená požiadavka na dodatatočný rozvoj ostatných rozpočtových zdrojov, ktoré nie sú aktuálne spustené, krajiny CAHAMA preto trvajú na presadzovaní „nulového” nárastu rozpočtu pre rok 2012.

V tomto bode programu boli prezentované aj ďalšie odborné problémové okruhy, ktoré pri súhlasnej akceptácii zmluvných strán zostanú dôverné a preto nebudú zverejňované.  

AD – 9/RÔZNE 
	Za účelom  priebežnej informovanosti a zabezpečenia spoločného postupu krajín TDO vo vzťahu k WADA, sú predmetné informácie pre koordináciu programu a spoločného postupu priebežne zverejňované a aktualizované na doméne Rady Európy v sekcii “zakázaný  prístup”  a  sú  autorizovaným  spôsobom  prístupné  výhradne  zástupcom krajín CAHAMA.

AD – 10/NÁSLEDNÉ ZASADNUTIA CAHAMA  
	Následné riadne zasadnutie CAHAMA sa z dôvodu zabezpečenia  priamej koordinácie CAHAMA a Výkonného výboru WADA, pred jeho následným zasadnutím, uskutoční v Strasbourgu dňa 09. novembra 2011.

AD – 11/ZÁVER
   	Predsedajúci CAHAMA poďakoval zúčastnením stranám za aktívnu spoluprácu, účasť na rokovaní a oficiálne ukončil zasadnutie.

5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA:

A/	pre Ministerstvo školstva, vedy, výskumu a športu SR

- 	podielať sa na realizácii obsahu Dohovoru proti dopingu Rady Európy v priebežnej aktualizácii a prezentácii smerovania štátnej politiky v oblasti športu a špecificky v oblasti antidopingovej politiky, ako súčasť napĺňania medzinárodných programov v rozsahu štátnej starostlivosti o šport,
- 	zabezpečovať efektívne plnenie Dohovoru proti dopingu Rady Európy v podmienkach Slovenska ako jeho zmluvnej strany, vrátane aktívnej účasti zástupcov SR na zasadnutiach Monitorovacej skupiny TDO, Ad hoc pracovnej skupiny pre Svetovú antidopingovú agentúru a ich poradných pracovných skupín.

B/        pre Antidopingovú agentúru SR

-	priebežne zabezpečovať odbornú garanciu v oblasti antidopingu v koordinácii s ústrednými orgánmi štátnej správy, participujúcimi na správe a riadení športu,   
- 	iniciovať legislatívne aktivity na plnú implementáciu Dohovoru proti dopingu Rady Európy ako základného štátneho nástroja  boja proti dopingu v podmienkach SR a Svetového antidopingového kódexu, smerujúcich k novelizácii oblasti antidopingu Zákona o športe 300/2008, v jeho pôvodnom znení,
-	realizovať profesionálny výkon antidopingových opatrení na báze národnej antidopingovej organizácie ako koordinátora plnenia záväzkov Dohovoru proti dopingu Rady Európy.

6.	ZOZNAM OBDRŽANEJ DOKUMENTÁCIE

1/ 	
Anti-Doping Convention (T-DO)
20th  meeting of the Ad hoc European Committee for World Anti-Doping Agency (CAHAMA)
Strasbourg
13 September 2011
Draft Agenda
CAHAMA (2011) 07

2/ 		
Anti-Doping Convention (T-DO)
20th  meeting of the Ad Hoc European Committee for World Anti-Doping Agency (CAHAMA)
Strasbourg
13 September 2011
Draft list of participants
CAHAMA (2011) 10

	Vyššie uvedené materiály v originálnom vyhotovení sa nachádzajú na adrese sídla Antidopingovej agentúry SR.  

7.	PRÍNOS 

Poznatky z pracovného stetnutia predstavujú vysoko efektívnu koordinačnú, informačnú a dokumentačnú bázu pre plnenie Dohovoru proti dopingu Rady Európy v podmienkach Slovenskej republiky ako jeho zmluvnej strany. Predmetné poznatky budú na báze Národného antidopingového programu využité v bezprostrednej riadiacej praxi, v legislatívnom procese, smerovaní antidopingovej regulácie, v domácej i medzinárodnej koordinácii, pri zverejňovaní a popularizácií antidopingových opatrení.

8.	SPÔSOB ZVEREJNENIA SPRÁVY 

Správa je zverejnená na webových stránkach www.minedu.sk a www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu. 

Súhlasím so zverejnením správy na internete, publikovanie na webovej stránke Ministerstva školstva, vedy, výskumu a športu SR.

Bratislava, 16. september 2011

Vypracoval: 	Miroslav MOTYČÍK

	Schválil:	Miroslav SIVÁČEK